CELEX: C2004/239/34
Language: el
Date: 2004-09-25 00:00:00
Title: Απόφαση του Πρωτοδικείου, της 30ής Ιουνίου 2004, στην υπόθεση T-107/02, GE Betz Inc. κατά Γραφείου Εναρμονίσεως στο πλαίσιο της εσωτερικής αγοράς (ΓΕΕΑ) (εμπορικά σήματα, σχέδια και υποδείγματα) (ΓΕΕΑ) («Κοινοτικό σήμα — Διαδικασία ανακοπής — Προηγούμενο εικονιστικό σήμα — Αίτηση για το κοινοτικό λεκτικό σήμα BIOMATE — Μη προσκόμιση αποδεικτικών στοιχείων στη γλώσσα διαδικασίας ανακοπής — Δικαιολογημένη εμπιστοσύνη — Κανόνες 16, 17 και 18 του κανονισμού (ΕΚ) αριθ. 2868/95»)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/17
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 30ής Ιουνίου 2004
   στην υπόθεση T-107/02, GE Betz Inc. κατά Γραφείου Εναρμονίσεως στο πλαίσιο της εσωτερικής αγοράς (ΓΕΕΑ) (εμπορικά σήματα, σχέδια και υποδείγματα) (ΓΕΕΑ) (1)
   
   («Κοινοτικό σήμα - Διαδικασία ανακοπής - Προηγούμενο εικονιστικό σήμα - Αίτηση για το κοινοτικό λεκτικό σήμα BIOMATE - Μη προσκόμιση αποδεικτικών στοιχείων στη γλώσσα διαδικασίας ανακοπής - Δικαιολογημένη εμπιστοσύνη - Κανόνες 16, 17 και 18 του κανονισμού (ΕΚ) αριθ. 2868/95»)
   (2004/C 239/34)
   Γλώσσα διαδικασίας: η αγγλική
   Στην υπόθεση T-107/02, GE Betz Inc., πρώην BetzDearborn Inc., με έδρα την Trevose, Πενσυλβάνια (Ηνωμένες Πολιτείες), εκπροσωπούμενη από τους G. Glas και K. Manhaeve, δικηγόρους, με τόπο επιδόσεων στο Λουξεμβούργο, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: αρχικώς E. Joly, στη συνέχεια, G. Schneider), όπου έτερος διάδικος κατά τη διαδικασία ενώπιον του τμήματος προσφυγών του Γραφείου, παρεμβαίνουσα ενώπιον του Πρωτοδικείου, είναι η Atofina Chemicals Inc., με έδρα τη Φιλαδέλφεια, Πενσυλβάνια (Ηνωμένες Πολιτείες), εκπροσωπούμενη από τον M. Edenborough, barrister, και την M. Medyckyj, solicitor, με αντικείμενο προσφυγή ακυρώσεως της αποφάσεως του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Ιανουαρίου 2002 (υπόθεση R 1003/2000-1), σχετικά με διαδικασία ανακοπής μεταξύ Atofina Chemicals Inc. και GE Betz Inc., το Πρωτοδικείο (δεύτερο τμήμα), συγκείμενο από τους N. J. Forwood, πρόεδρο, J. Pirrung και A. W. H. Meij, δικαστές, γραμματέας: J. Plingers, υπάλληλος διοικήσεως, εξέδωσε στις 30 Ιουνίου 2004, απόφαση με το ακόλουθο διατακτικό:
   
               1.
            
            
               Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 17ης Ιανουαρίου 2002 (υπόθεση R 1003/2000-1), καθόσον η απόφαση αυτή ακυρώνει την απόφαση του τμήματος ανακοπών της 7ης Σεπτεμβρίου 2000, παραπέμπει την απόφαση ενώπιον του τμήματος ανακοπών προκειμένου να δοθεί συνέχεια και καταδικάζει κάθε διάδικο στα δικαστικά έξοδα που υποβλήθηκε στο πλαίσιο της ενώπιον του τμήματος προσφυγών διαδικασίας.
            
         
               2.
            
            
               Καταδικάζει το Γραφείο στα δικαστικά έξοδα της προσφεύγουσας, περιλαμβανομένων των δικαστικών εξόδων στα οποία υποβλήθηκε η προσφεύγουσα ενώπιον του τμήματος προσφυγών.
            
         
               3.
            
            
               Η παρεμβαίνουσα φέρει τα δικαστικά της έξοδα.
            
         
      (1)  ΕΕ C 169 της 13.7.2002